**Pierre Engvall** (s. 31. toukokuuta 1996 Ljungby, Ruotsi) on ruotsalainen jääkiekkoilija, joka pelaa NHL-joukkue New York Islandersissa. Engvall on pelipaikaltaan vasen laitahyökkääjä.

Ura
---

### Seuraura

Engvall on IF Troja-Ljungbyn kasvatti. Hän siirtyi kaudeksi 2012–2013 Frölunda HC:n J18-junioreihin. Engvall voitti J18 Elitissä joukkueen sisäisen tehotilaston lukemalla +17. Kauden 2013–2014 päätteeksi hän voitti sarjan pronssia. Engvall pelasi suurimman osan kaudestaan kuitenkin Frölundan J20-junioreissa, joita hän edusti myös Junior Club World Cupissa. Engvall debytoi kauden aikana myös miesten peleissä pelattuaan yhden ottelun lainalla Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa.

Toronto Maple Leafs varasi Engvallin seitsemännellä kierroksella 188. pelaajana NHL:n varaustilaisuudessa 2014. Hän oli kaudella 2014–2015 tehoilla 17+34=51 Frölundan J20-junioreiden paras pistemies ja syöttäjä. Engvall jakoi koko J20 SuperElitin pistepörssin toisen sijan Örebro HK:n Kalle Jellvertin kanssa edellään vain Djurgårdens IF:n Daniel Bernhardt. Pudotuspeleissä hän oli viidellä osumallaan Frölundan paras maalintekijä John Dahlströmin kanssa. Engvall voitti kauden päätteeksi SuperElitin hopeaa. Hän debytoi kauden aikana myös Frölundan SHL-joukkueessa, jossa Engvall pelasi kaksi runkosarja- ja kaksi Mestarien liigan ottelua tehden yhden maalin. Hän teki miesten pääsarjadebyyttinsä Mestarien liigassa 24. syyskuuta 2014 ranskalaista Diables Rouges de Briançonia vastaan. Ensimmäisen pääsarjamaalinsa Engvall teki seuraavassa ottelussaan 7. lokakuuta 2014 vieraissa itävaltalaista Villacher SV:tä vastaan. SHL-debyyttinsä hän teki 28. lokakuuta 2014 Färjestad BK:ta vastaan. Engvall pelasi kauden aikana miesten pelejä myös kymmenen ottelun verran lainalla Allsvenskan-joukkue IK Oskarshamnissa.

Kaudeksi 2015–2016 Engvall siirtyi vuoden mittaisella sopimuksella Allsvenskan-joukkue Mora IK:hon. Hänen ensimmäinen kokonainen kautensa miesten peleissä toi 50 runkosarjaottelussa tehot 12+12=24 ja viidessä nousukarsintasarjan ottelussa yhden maalin. Maaliskuussa 2016 Engvall teki Moran kanssa vuoden mittaisen jatkosopimuksen. Kaudella 2016–2017 hän oli joukkueen paras maalintekijä ja neljänneksi paras pistemies tehoilla 21+19=40. Engvall sijoittui Allsvenskanin maalipörssissä yhdeksänneksi ja jakoi pistepörssin kymmenennen sijan BIK Karlskogan Henrik Larssonin kanssa. Nousukarsintasarjassa hän oli Moran paras pistemies tehoilla 5+5=10. Engvall oli kauden päätteeksi nostamassa joukkuetta SHL:ään. Mora kauden päätyttyä, huhtikuussa 2017 hän siirtyi amatööritry-out -sopimuksella Engvallin varanneen Toronto Maple Leafsin farmijoukkueeseen Toronto Marliesiin, AHL:ään. Hän sai siellä tililleen yhden playoff-ottelun.

Engvall siirtyi kaudeksi 2017–2018 kaksivuotisella sopimuksella SHL-joukkue HV71:een. Hän teki SHL-uransa avausmaalin heti runkosarjan avauskierroksella 16. syyskuuta 2017 Djurgårdens IF:ää vastaan. Engvall sai ottelussa myös syöttöpisteen oltuaan kakkossyöttäjänä Erik Brännströmin tekemään voittomaaliin. HV71 voitti ottelun lukemin 4–2. Kaikkiaan hänen tulokaskautensa toi 31 runkosarjaottelussa tehot 7+13=20 ja kahdessa playoff-ottelussa yhden maalin. Engvallin runkosarjaa lyhensi 21 ottelulla lokakuussa 2017 tullut, leikkaushoitoa vaatinut solisluumurtuma. Mestarien liigassa hän teki viidessä ottelussa neljä syöttöpistettä ja voitti HV71:n sisäisen tehotilaston lukemalla +5. SHL-kauden päätyttyä, maaliskuussa 2018 Engvall siirtyi loppukevääksi amatööritry-out -sopimuksella taas Toronto Marliesin AHL-joukkueeseen. Hän teki siellä yhdeksässä runkosarjaottelussa tehot 4+4=8 ja 20 playoff-ottelussa tehot 3+5=8. Engvall voitti kauden päätteeksi Calder Cupin.

Toukokuussa 2018 Engvall teki kolmivuotisen tulokassopimuksen Toronto Maple Leafsin kanssa.

Helmikuussa 2020 Maple Leafs teki kaksivuotisen jatkosopimuksen Engvallin kanssa.

Heinäkuussa 2022 Engvall teki Maple Leafsin kanssa yksivuotisen ja 2,25 miljoonan dollarin arvoisen jatkosopimuksen.

Helmikuussa 2023 Maple Leafs kauppasi Engvallin New York Islandersiin vaihdossa kolmannen kierroksen varausvuoroon vuoden 2024 varaustilaisuudessa.

### Maajoukkueura

Engvall pelasi World U-17 Hockey Challengessa vuonna 2013, jolloin hän voitti kultaa. Yhteensä Engvall on pelannut neljä nuorten ja 18 poikien maaottelua.

Muuta
-----

Engvallin pikkuveli Kevin pelaa Rögle BK:n junioreissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2012–2013 | Frölunda HC | SuperElit | 4 | 2 | 0 | 2 | 0 | – | – | – | – | – |
| 2013–2014 | Frölunda HC | SuperElit | 39 | 17 | 18 | 35 | 42 | 3 | 0 | 1 | 1 | 0 |
|  | IF Troja-Ljungby | Allsvenskan | 1 | 0 | 0 | 0 | 0 | – | – | – | – | – |
| 2014–2015 | Frölunda HC | SuperElit | 38 | 17 | 34 | 51 | 50 | 8 | 5 | 1 | 6 | 10 |
|  | Frölunda HC | SHL | 2 | 0 | 0 | 0 | 0 | – | – | – | – | – |
|  | IK Oskarshamn | Allsvenskan | 10 | 0 | 0 | 0 | 0 | – | – | – | – | – |
| 2015–2016 | Mora IK | Allsvenskan | 50 | 12 | 12 | 24 | 12 | – | – | – | – | – |
| 2016–2017 | Mora IK | Allsvenskan | 50 | 21 | 19 | 40 | 20 | – | – | – | – | – |
|  | Toronto Marlies | AHL | – | – | – | – | – | 1 | 0 | 0 | 0 | 0 |
| 2017–2018 | HV71 | SHL | 31 | 7 | 13 | 20 | 12 | 2 | 1 | 0 | 1 | 0 |
|  | Toronto Marlies | AHL | 9 | 4 | 4 | 8 | 2 | 20 | 3 | 5 | 8 | 4 | Calder Cup |
| 2018–2019 | Toronto Marlies | AHL | 70 | 19 | 13 | 32 | 57 | 13 | 1 | 6 | 7 | 2 |
| 2019–2020 | Toronto Maple Leafs | NHL | 48 | 8 | 7 | 15 | 6 | 4 | 0 | 0 | 0 | 0 |
|  | Toronto Marlies | AHL | 15 | 7 | 9 | 16 | 6 | – | – | – | – | – |
| 2020–2021 | Toronto Maple Leafs | NHL | 42 | 7 | 5 | 12 | 16 | 6 | 0 | 1 | 1 | 12 |
| 2021–2022 | Toronto Maple Leafs | NHL | 78 | 15 | 20 | 35 | 30 | 7 | 0 | 3 | 3 | 14 |
| 2022–2023 | Toronto Maple Leafs | NHL | 58 | 12 | 9 | 21 | 25 | – | – | – | – | – |
|  | New York Islanders | NHL | 18 | 5 | 4 | 9 | 6 | 6 | 1 | 1 | 2 | 0 |
| 4 kautta | yhteensä | NHL | 244 | 47 | 45 | 92 | 83 | 23 | 1 | 5 | 6 | 26 |
| 4 kautta | yhteensä | AHL | 94 | 30 | 26 | 56 | 65 | 34 | 4 | 11 | 15 | 6 |
| 2 kautta | yhteensä | SHL | 33 | 7 | 13 | 20 | 12 | 2 | 1 | 0 | 1 | 0 |
| 4 kautta | yhteensä | Allsvenskan | 111 | 33 | 31 | 64 | 32 | – | – | – | – | – |

Lähteet
-------

* Pierre Engvall The Internet Hockey Databasessa (englanniksi)
* Pierre Engvall *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Pierre Engvall *Elite Prospects*. Everysport Media Group AB.  (englanniksi)
2. ↑  Game detail: 24 Sep 2014, Frölunda HC - Briançon Alpes Provence Hockey Club *Eurohockey.com*.  24.9.2014. European Ice Hockey Online AB & eSports.cz s.r.o. Viitattu 21.9.2017. (englanniksi)
3. ↑  Game detail: 7 Oct 2014, EC VSV - Frölunda HC *Eurohockey.com*.  7.10.2014. European Ice Hockey Online AB & eSports.cz s.r.o. Viitattu 21.9.2017. (englanniksi)
4. ↑  Game detail: 28 Oct 2014, Frölunda HC - Färjestad Karlstad *Eurohockey.com*.  28.10.2014. European Ice Hockey Online AB & eSports.cz s.r.o. Viitattu 21.9.2017. (englanniksi)
5. ↑  Åström, Kenny: Pierre Engvall förlänger med Mora IK *moraik.se*.  18.3.2016. Mora Ishockeyklubb. Viitattu 21.9.2017. (ruotsiksi)
6. ↑  Veillette, Jeff: Toronto Marlies sign Pierre Engvall to ATO *theleafsnation.com*.  12.4.2017. The Nation Network, Inc. Viitattu 21.9.2017. (englanniksi)
7. ↑  Freijd, Johan: Pierre Engvall första nyförvärvet för HV71 *hv71.se*.  7.5.2017. HV71 Elitshockey AB. Viitattu 21.9.2017. (ruotsiksi)
8. ↑  Game detail: 16 Sep 2014, HV71 - Djurgården Stockholm *Eurohockey.com*.  16.9.2017. European Ice Hockey Online AB & eSports.cz s.r.o. Viitattu 21.9.2017. (englanniksi)
9. ↑  Skoglund, Henrik: Pigg comeback efter allvarliga skadan: "Har försökt ta den här tiden till att bli bättre" *Hockeysverige.se*.  26.12.2017. NewsMe. Viitattu 23.7.2018. (ruotsiksi)
10. ↑  Toronto Marlies Twitterissä *twitter.com*.  21.3.2018. Toronto Marlies. Viitattu 23.7.2018. (englanniksi)
11. ↑  Maple Leafs Sign Four to Entry Level Contracts  17.5.2018. Toronto Maple Leafs. Viitattu 23.7.2018. (englanniksi)
12. ↑
13. ↑
14. ↑